CELEX: 22014D0160
Language: hu
Date: 2014-09-25 00:00:00
Title: Az EGT Vegyes Bizottság 160/2014 határozata (2014. szeptember 25.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1228]

30.7.2015   
            
            
               HU
            
            
               Az Európai Unió Hivatalos Lapja
            
            
               L 202/1
            
         AZ EGT VEGYES BIZOTTSÁG 160/2014 HATÁROZATA
   (2014. szeptember 25.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2015/1228]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A 2006/88/EK tanácsi irányelv IV. mellékletének a lazacok fertőző vérszegénysége tekintetében történő módosításáról szóló, 2014. február 13-i 2014/22/EU bizottsági végrehajtási irányelvet (1) bele kell foglalni az EGT-megállapodásba.
            
         
               (2)
            
            
               Az egyes bolgár tejfeldolgozó létesítményekben feldolgozott, nem megfelelő nyers tej vonatkozásában a 853/2004/EK európai parlamenti és tanácsi rendeletben megállapított átmeneti intézkedésekről szóló 2009/861/EK határozat módosításáról szóló, 2013. november 25-i 2013/686/EU bizottsági végrehajtási határozatot (2) bele kell foglalni az EGT-megállapodásba.
            
         
               (3)
            
            
               Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyet érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
            
         
               (4)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének I. fejezete a következőképpen módosul:
   
               1.
            
            
               A 3.1. rész 8a. pontja (2006/88/EK tanácsi irányelv), a 4.1. rész 5a. pontja (2006/88/EK tanácsi irányelv) és a 8.1. rész 4a. pontja (2006/88/EK tanácsi irányelv) a következő francia bekezdéssel egészül ki:
               
                           „—
                        
                        
                           
                              32014 L 0022: A Bizottság 2014. február 13-i 2014/22/EU végrehajtási irányelve (HL L 44., 2014.2.14., 45. o.)”.
                        
                     
         
               2.
            
            
               A 6.1. rész 17. pontjában (853/2004/EK európai parlamenti és tanácsi rendelet) az „A következő jogi aktusokban megállapított átmeneti rendelkezések alkalmazandók” címsor második francia bekezdése (2009/861/EK bizottsági határozat) a következő francia bekezdéssel egészül ki:
               
                           „—
                        
                        
                           
                              32013 D 0686: A Bizottság 2013. november 25-i 2013/686/EU végrehajtási határozata (HL L 316., 2013.11.27., 50. o.)”.
                        
                     
         2. cikk
   A 2014/22/EU végrehajtási irányelvnek és a 2013/686/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. szeptember 26-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. szeptember 25-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 44., 2014.2.14., 45. o.
   
   
      (2)  HL L 316., 2013.11.27., 50. o.
   
   
      (3)  Alkotmányos követelmények fennállását nem jelezték.